als_Latn dik_Latn sag_Latn
Milan – Roma. Superndeshja që do të mbyllë sot javën e 16- të të Serisë A italiane, do të jetë padyshim një “monday night” për t’u kujtuar nga të gjithë. Nga njëra anë Milani, skuadra që do të kërkojë pikë për ringjitjen e madhe, edhe për faktin se javën e ardhshme do të ketë derbin me Interin që do të mbyllë vitin 2013 dhe ndoshta edhe “epokën Alegriane” te kuqezinjtë. Ndërsa nga ana tjetër do të jetë ajo, Roma. “Magjikja” e Rudi Garsias, që po bën një superkampionat dhe që nuk do të shkëputet nga Juventusi i vendit të parë, por edhe të ngushtojë diferencën me Napolin e vendit të tretë. Një ndeshje e mbushur me objektiva nga të dyja skuadrat dhe një fushë e mbushur me kampionë. Një histori që vijon prej kohësh dhe që, këtë radhë do të ketë protagonistë më shumë lojtarë dhe më shumë yje.
PAK HISTORI – Sigurisht që kur flet për ndeshjen Milan – Roma këtu nuk futen vetëm përballjet e dy skuadrave, por edhe të lojtarëve që aktualisht luajnë me këto dy skuadra. Dhe njëri nga ata, është padyshim Françesko Toti. I njohur nga të gjithë jo vetëm për faktin se i ka shënuar Milanit dhe të gjitha skuadrave të tjera të Serisë A, por edhe për faktin se është ai protagonisti kryesor në filmin komik italian, “Tifozët”, pikërisht në atë ndeshje imagjinare, Milan – Roma, në “San Siro”, ku tripleta e tij i dha 1 miliardë tifozit të Milanit, Silvio Galiani (i interpretuar nga Masimo Boldi) edhe pse ky i fundit e kishte grisur skedinën pas golit të Birhofit. Pra, një ndeshje që i kalon të gjithë imagjinatën e mundshme do të jetë ajo ndërmjet Milanit dhe Romës sonte. Një ndeshje që në historinë e saj ka patur gola, por edhe autogol
A e dinit se…
• De Rosi nuk i ka shënuar asnjëherë gol Milanit në 21 ndeshje të zhvilluara, madje ka humbur edhe penallti në “San Siro”.
• Në 1987-n Milani fitoi 1-0 në fushë, por më pas ndeshja iu dha Romës, 2-0 në tavolinë për një fishekzjarr që iu hodh portierit verdhekuq.
• Dy titujt e fundit të fituar nga Milani kanë ardhur pikërisht pas ndeshjeve me Romën, në 2004, kur fitoi 1-0 dhe në 2011-n, kur barazoi 0-0 në “Olimpico”.
• Sulej Muntari ka shënuar dy gola në ndeshjet e tij ndaj Romës dhe ka marrë po kaq kartonë të kuq ndaj verdhekuqve.
• Milani është e vetmja skuadrës së cilës Burdiso i ka shënuar dy herë në Serinë A dhe të dy golat kanë ardhur me fanelën e Romës.
• Të paktën tre lojtarë kanë shënuar gola edhe me fanelën e Milanit edhe me atë të Romës dhe ata janë Gali, Prati dhe Masaro.
• Mario Baloteli ka arritur t’i marrë Romës 4 barazime në katër ndeshje që ka qenë në fushë. Tre barazime i ka marrë me Interin dhe të fundit, me Milanin.
• 5 janë golat që dy sulmuesit, Matri dhe Pacini, i kanë shënuar Romës me të gjitha skuadrat që kanë luajtur.
• Pesë herë romanistët kanë shënuar autogola në “San Siro” ndaj Milanit.
• Nordal është edhe rekordmeni i golave në ndeshjet direkte Milan-Roma. Plot 7 gola, askush s’ka shënuar më shumë se ai. Toti ka shënuar 7 gola Milanit, po duke përfshirë edhe Kupën e Italisë.
• Kaka pret golin e 100-të me Romën, ashtu si Masimiliano Alegri pret fitoren e 100-të në Serinë A
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn